Ensimmäinen opponointitilaisuus

Aika:		24.3.2003 klo 12.00-14.00
Paikka:	Agora, sali Gamma
Läsnä:	Projektien vastaavat ohjaajat, projektiryhmät Filewell, Hipari ja Telmo sekä SerTi-projektista:
		Jukka-Pekka Santanen	vastaava ohjaaja
		Rainer Koreasalo		tekninen ohjaaja
		Susanna Blomqvist		projektipäällikkö
		Antti Korhonen		projektiryhmäläinen
		Heikki Mylläri			projektiryhmäläinen
		Pekka Pakari			projektiryhmäläinen

1 Käsitellyt asiat
Aluksi Heikki esitteli ryhmän jäsenet, jonka jälkeen hän kertoi hieman projektin tilanneesta yrityksestä. Tämän jälkeen Pekka havainnollisti ongelmaa, jonka ratkaisemiseksi ryhmä toteuttaa sovelluksen. Apuna oli myös kuva sovelluksen käyttöympäristöstä.
Seuraavaksi Susanna esitteli ryhmän tekemää janakaaviota projektin aikataulusuunnitelmasta. Esittelystä kävi ilmi projektin tämän hetkinen tilanne sekä kuinka projektin toteusta on tarkoitus jakaa projektilaisten kesken. Lopuksi Antti näytti tämänhetkistä käyttöliittymää, joka onkin melkein lopullisessa asussaan. Hän myös kertoi hieman tarkemmin eri painikkeiden ja merkkien tarkoituksista.
2 Oma arvio esityksestä
Ryhmän ja yrityksen taustojen esittely sujui hyvin, tosin yrityksen edustajat olisi voinut myös mainita. Projektin taustoista ja tavoitteista olisi ehkä voinut kertoa tarkemmin, sillä nyt asia jäi varmaan monelle hieman epäselväksi havainnollisesta kuvasta huolimatta.
Aikataulutuksesta ja muista projektin yksityiskohdista ei jaariteltu vaan kerrottiin vain olennainen. Lisäksi esiteltävä käyttöliittymä oli hyvä, ja sen kautta asiat ehkä selvisivät paremmin myös kuuntelijoille. Kaiken kaikkiaan esitys oli ehkä hieman liian lyhyt, mutta turhiin asioihin ei puututtu.
3 Saatu palaute
Eniten palautetta tuli siitä, että projektin taustoja ja tavoitteita pitäisi kuvata tarkemmin sekä myös sovelluksen toimintaa. Santanen ja Kärkkäinen painottivat erityisesti esityksen suppeutta, mutta pienellä laajennuksella pitäisi saada aivan hyvä loppuesittely.
Ryhmäläisten esiintymisiä ohjaajat pitivät rauhallisina ja selkeinä sekä puhetta kuuluvana, osalla ryhmän jäsenillä katsekontakti yleisöön voisi tosin olla parempaa. Kokonaisuutena esitys ei saanut suurta negatiivista palautetta, olihan yhdessä palautelomakkeessa jopa kehuttu: ”Hyvä esitys!”